Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts "Grozījumi Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi""** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |
|  |  |  |  |  |  |

Informācija parstarpministriju (starpinstitūciju) sanāksmi vai **elektronisko saskaņošanu**

Datums: 19.02.2020.

|  |  |
| --- | --- |
|  |  |
| Saskaņošanas dalībnieki: | Tieslietu ministrija, Finanšu ministrija, Ekonomikas ministrija, Labklājības ministrija, Veselības ministrija, Pārresoru koordinācijas centrs, Latvijas Pašvaldības savienība, Latvijas Brīvo arodbiedrību savienība, Latvijas Lielo pilsētu asociācija, biedrība "Reģionālo attīstības centru apvienība" |
|  |  |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija, Finanšu ministrija, Latvijas Pašvaldību savienība, Latvijas Lielo pilsētu asociācija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 1. Izteikt 14.2. un 14.3. apakšpunktu šādā redakcijā:  "14.2. otrās atlases kārtas ietvaros plānotais finansējums ir ne mazāks kā 18 722 568 *euro*, tai skaitā Eiropas Reģionālās attīstības fonda finansējums – 15 914 182 *euro* un nacionālais finansējums – ne mazāks kā 2 808 386 *euro*;  14.3. trešās atlases kārtas ietvaros plānotais finansējums ir ne mazāks kā 37 871 679 *euro*, tai skaitā Eiropas Reģionālās attīstības fonda finansējums – 32 190 927 *euro* un nacionālais finansējums – ne mazāks kā 5 680 752 *euro*.". | **Tieslietu ministrija (31.01.2020. atzinums)**  Ar noteikumu projekta 1. punktu, ar kuru Ministru kabineta 2015. gada 13. oktobra noteikumu Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi"" (turpmāk – noteikumi Nr. 593) 14.2. un 14.3. apakšpunkts izteikts jaunā redakcijā, un 2. punktu, ar kuru noteikumi Nr. 593 papildināti ar 14.1 punktu, paredzēts 3.3.1. specifiskā atbalsta mērķa trešās atlases kārtas Eiropas Reģionālās attīstības fonda finansējuma atlikumu 5 002 549 *euro* apmērā, kā arī neizmantoto pirmās atlases kārtas, otrās atlases kārtas un trešās atlases kārtas Eiropas Reģionālās attīstības fonda finansējumu, kas atbrīvosies projektu īstenošanas rezultātā vai par kuru izsludinātajās atlasēs līdz 2020. gada 2. martam netiks iesniegti projektu iesniegumi, novirzīt minētā specifiskā atbalsta mērķa otrajai atlases kārtai. Kā viens no apsvērumiem noteikumu projekta anotācijā konkrēto grozījumu izdarīšanai minēts Ministru kabineta atbalsts plānotām izmaiņām Latvijas administratīvo teritoriju iedalījumā, ko paredz likumprojekts "Administratīvo teritoriju un apdzīvoto vietu likumā" un kas cita starpā noteic, ka novada teritorijā (nevis novada teritorija, kā minēts noteikumu projekta anotācijā) ir valsts attīstības plānošanas dokumentos (reģionālās politikas pamatnostādnēs vai nacionālajā attīstības plānā) noteikts reģionālās vai nacionālās nozīmes attīstības centrs, izņemot Pierīgas novados. Saistībā ar minēto:  pirmkārt, vēršam uzmanību, ka Saeima 2019. gada 7. novembrī pirmajā lasījumā atbalstījusi likumprojektu "Administratīvo teritoriju un apdzīvoto vietu likumu". Attiecīgi lūdzam atbilstoši aktualizēt noteikumu projekta anotācijā norādīto informāciju;  otrkārt, lūdzam izvērtēt iespēju noteikumu projektu virzīt apstiprināšanai Ministru kabinetā pēc tam, kad likumprojekts "Administratīvo teritoriju un apdzīvoto vietu likumu" tiks Saeimā pieņemts 3. lasījumā un Valsts prezidents to izsludinājis, ņemot vērā, ka likumprojektā vēl var izdarīt izmaiņas un tādējādi, iespējams, var tikt apdraudēts noteikumu projekta mērķis. | **Ņemts vērā**  Skaidrojam, ka VARAM kā ES fondu atbildīgajai iestādei ir saistošs MK 2019. gada 11. oktobra lēmuma[[1]](#footnote-2) 11.2. apakšpunkts, kas nosaka, ka 3.3.1. SAM projektu iesniegumu atlasēs jauni līgumi vai vienošanās par projektu īstenošanu tiek slēgti ne vēlāk kā līdz 2021. gada 1. jūnijam. Lai nodrošinātu šī MK lēmuma izpildi, ir jārīkojas maksimāli operatīvi, lai veicinātu investīciju nonākšanu tautsaimniecībā un uzņēmējdarbības atbalsta infrastruktūras attīstīšanu, darba vietu radīšanu, privāto investīciju piesaisti un nezaudētu 3.3.1. SAM pieejamo Eiropas Reģionālās attīstības fonda finansējumu. Kā rezultātā MK noteikumu Nr.593 25.2. apakšpunktā minētais reģionālas nozīmes attīstības centru pašvaldību loks netiek mainīts un paliek tāds, kāds tas ir atbilstoši spēkā esošajai Latvijas ilgtspējīgas attīstības stratēģijai līdz 2030. gadam. | 1. Izteikt 14.2. un 14.3. apakšpunktu šādā redakcijā:  "14.2. otrās atlases kārtas ietvaros plānotais finansējums ir ne mazāks kā 18 861 710 *euro*, tai skaitā Eiropas Reģionālās attīstības fonda finansējums – 16 032 453 *euro* un nacionālais finansējums – ne mazāks kā 2 829 257 *euro*;  14.3. trešās atlases kārtas ietvaros plānotais finansējums ir ne mazāks kā 37 732 537 *euro*, tai skaitā Eiropas Reģionālās attīstības fonda finansējums – 32 072 656 *euro* un nacionālais finansējums – ne mazāks kā 5 659 881 *euro*." |
|  | **Finanšu ministrija (27.02.2020. atzinums)**  Lūdzam precizēt noteikumu projekta 1.punktā izteikto MK 2015.gada 13.oktobra noteikumu Nr.593 “Darbības programmas “Izaugsme un nodarbinātība” 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” (turpmāk – MK noteikumi Nr.593) 14.2.apakšpunktu, palielinot nacionālo finansējumu par 1 *euro*, ņemot vērā, ka noteikumu projekta 14.3.punktā samazinātais nacionālais finansējums atšķiras par 1 *euro*, kā arī nepieciešams nodrošināt, ka Eiropas Reģionālās attīstības fonda atbalsta līdzfinansējuma likme nepārsniedz MK noteikumos Nr.593 noteikto intensitāti. Lūdzam attiecīgi pārskatīt un noteikumu projektā precizēt arī kopējo finansējumu. | **Ņemts vērā** |
|  | 2. Papildināt noteikumus ar 14.1 apakšpunktu šādā redakcijā:  "14.1 Pēc 2020. gada 2. marta neizmantoto pirmās un otrās atlases kārtas finansējumu un finansējumu, kas primajā, otrajā un trešajā atlases kārtā atbrīvojas projektu īstenošanas rezultātā, novirza otrajai atlases kārtai ." | **Finanšu ministrija (31.01.2020. atzinums)**  Lūdzam pārskatīt noteikumu projekta 2.punkta redakciju, lai nepārprotami būtu skaidrs, ka otrajai atlases kārtai paredz novirzīt finansējumu, par kuru pirmajā un otrajā atlases kārtā līdz 2020.gada 2.martam nav iesniegti projektu iesniegumi un finansējumu, kas pirmajā, otrajā un trešajā atlases kārtā atbrīvojas projektu īstenošanas rezultātā. Tāpat vēršam uzmanību, ka atbilstoši MK 2019.gada 11.oktobra lēmumam1, pēc minētā lēmuma spēkā stāšanās radušos neatbilstoši veikto izdevumu un lauzto vienošanās/līgumu atbrīvoto finansējumu atstāj neizmantotu un nepārdala citiem projektiem vai citām projektu darbībām, attiecīgi lūdzam izvērtēt nepieciešamību šo ierobežojumu atspoguļot arī noteikumu projekta 2.punkta redakcijā. Papildus vēršam uzmanību, ka tā kā projekta iesniegumus var iesniegt līdz 2020.gada 1.martam, atlasē vēl ir jāparedz projektu iesniegumu vērtēšana un lēmumu pieņemšana, un atbrīvot finansējumu ir iespējams tikai pēc lēmumu par projektu iesniegumu apstiprināšanu pieņemšanas.  Vienlaikus lūdzam anotācijā skaidrot VARAM plānoto rīcību, kad atbilstoši noteikumu projekta 2.punktā paredzētajam pēc 2020.gada 1.marta 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” (turpmāk – 3.3.1.SAM) ietvaros radušos atlikumu plānots novirzīts 3.3.1.SAM otrajai kārtai, ņemot vērā, ka MK 2019.gada 11.oktobra lēmumā[[2]](#footnote-3) noteiktais projektu iesniegumu iesniegšanas termiņš 2020.gada 1.marts attiecas arī uz 3.3.1.SAM otro kārtu. | **Ņemts vērā**  VARAM ir pārskatījis noteikuma projekta 2. punkta redakciju un uzskata, ka 2. punkta šī brīža redakcija nepārprotami paredz to, ka otrajai atlases kārtai tiks novirzītes finansējums, par kuru pirmajā un otrajā atlases kārtā līdz 2020. gada 2. martam nav iesniegti projektu iesniegumi un finansējums, kas pirmajā, otrajā un trešajā atlases kārtā atbrīvojas projektu īstenošanas rezultātā.  Vienlaikus, VARAM noteikuma projektu ir papildinājusi ar jaunu punktu, kas atspoguļo MK 2019. gada 11. oktobra lēmumā[[3]](#footnote-4) iekļauto nosacījumu, kas paredz, ja 3.3.1. specifiskā atbalsta mērķa ietvaros kādā projektā pēc 2019. gada 11. oktobra ir konstatēta neatbilstība vai tiek lauzta vienošanās par projekta īstenošanu, attiecīgais finansējums neatbilstoši veikto izdevumu apmērā vai atbilstoši summai, kas paredzēta vienošanās laušanas gadījumā, nevar tikt novirzīts jaunu projektu īstenošanai vai papildu darbību finansēšanai esošo projektu ietvaros.  Vienlaikus skaidrojam, ka MK 2019.gada 11.oktobra lēmumā[[4]](#footnote-5) noteiktais projektu iesniegumu iesniegšanas termiņš 2020.gada 1.marts attiecas uz izsludinātajām (atvērtajām) atlasēm. Proti, pēc finansējuma pārdales veikšanas uz 3.3.1.SAM otro kārtu tiks izsludināta jauna atlase, kurai tiks noteikts konkrēts projektu iesniegumu iesniegšanas termiņš (daži mēneši), ņemot vērā gala termiņu vienošanās par projektu īstenošanu noslēgšanai – 2021.gada 1.jūnijs (MK 2019. gada 11. oktobra lēmuma[[5]](#footnote-6) 11.2. apakšpunkts).  Papildus skaidrojam, ka  VARAM sekos līdzi ERAF atlikumiem, kas atbrīvosies pēc 2020. gada 2. marta un ierosinās lemt par atbrīvotā ERAF finansējuma novirzīšanu papildu projektu atbalstīšanai, kas Reģionālās attīstības koordinācijas padomes (turpmāk – RAKP) ietvaros apstiprinātajā prioritārajā projektu ideju sarakstā būs palikuši aiz svītras (ja RAKP pieņems lēmumu par projektu sarakstu, kas pārsniegs šobrīd pieejamo ERAF finansējumu 5 120 820 euro). Lai atbalstītu projektus, kas prioritārajā projektu ideju sarakstā būs palikuši aiz svītras, tiks ierosināti grozījumi Ministru kabineta 2016. gada 1. jūnija rīkojumā Nr. 310 "Par 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" un 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" plānoto finansējuma apmēru un iznākuma rādītājiem otrajai projektu iesniegumu atlases kārtai" un iesniegti apstiprināšanai Ministru kabinetā. | 2. Papildināt noteikumus ar 14.1 un 14.2 punktu šādā redakcijā:  "14.1 Pēc 2020. gada 2. marta neizmantoto pirmās un otrās atlases kārtas finansējumu un finansējumu, kas pirmajā, otrajā un trešajā atlases kārtā atbrīvojas projektu īstenošanas rezultātā, novirza otrajai atlases kārtai.  "14.2 Neatbilstoši veiktos izdevumus un izbeigto vienošanās par projekta īstenošanu rezultātā atbrīvoto finansējumu, kas radies pēc 2019. gada 11. oktobra, jauniem projektiem vai citu projektu darbībām nepārdala." |
|  | **Latvijas Lielo pilsētu asociācija (31.01.2020. atzinums)**  Lūdzam sniegt skaidrojumu, kāpēc pirmās un otrās atlases kārtas neizmantotais finansējums un finansējums, kas pirmajā, otrajā un trešajā atlases kārtā atbrīvojas projektu īstenošanas rezultātā, tiek novirzīts tikai otrajai atlases kārtai.  Lūdzam noteikumos paredzēt, ka tiek saglabāts pirmās atlases kārtai sākotnēji paredzētais ERAF finansējums, t.i. pirmās atlases kārtas ietvaros neizmantotais finansējums un šīs pašas kārtas ietvaros atbrīvotais finansējums tiek novirzīts pirmajai atlases kārtai.  Ierosinām izteikt punktu šādā redakcijā:  *“14.1 Pēc 2020. gada 2. marta neizmantoto pirmās un otrās atlases kārtas finansējumu un finansējumu, kas pirmajā, otrajā un trešajā atlases kārtā atbrīvojas projektu īstenošanas rezultātā, novirza* ***attiecīgi pirmajai un*** *otrajai atlases kārtai .”* | **Panākta vienošanās noteikumu projekta skaņošanas laikā**  Skaidrojums norādīts anotācijas 2.sadaļā, piemēram, tā kā reģionālas nozīmes attīstības centru pašvaldību grupai 3.3.1. SAM ietvaros sākotnēji tika noteikts vismazākais ERAF finansējums (10 911 633 *euro*), salīdzinot ar citām pašvaldību grupām (nacionālas nozīmes attīstības centriem – 16 114 183 *euro,* t. sk. virssaistību finansējums, un 89 novadu grupai – 37 193 476 *euro)*, tad šai grupai tiek dota priekšrocība.  Vienlaikus nepieciešams izpildīts MK 2019. gada 11. oktobra lēmuma[[6]](#footnote-7) 11.2. apakšpunktu, kas nosaka, ka 3.3.1. SAM projektu iesniegumu atlasēs jauni līgumi vai vienošanās par projektu īstenošanu tiek slēgti ne vēlāk kā līdz 2021. gada 1. jūnijam. Kopš 2016. gada, kad notiek aktīva projektu iesniegumu atlase, VARAM ir secinājusi, ka projektu iesniegumu atlases process Sadarbības iestādes ietvaros notiek īsākā laika periodā nekā projektu iesniegumu atlases process republikas pilsētas pašvaldību integrētu teritoriālo investīciju projektu iesniegumu atlasē.  Vienlaikus norādām, ka nacionālo attīstības centru grupai ir iespēja izmantot visu tai pieejamo ERAF finansējumu, iesniedzot projektus līdz 2020. gada 1.martam, proti, ja šī iespēja tiks izmantota, potenciāli pārdalāmie finansējuma atlikumi neveidosies. Latvijai kopumā ir būtiski nodrošināt, ka ES fondu finansējums tiek efektīvi un racionāli izmantots, līdz ar to, nelielu atlikumu gadījumā ir būtiski rast iespēju atlikums apvienot, lai varētu atbalstīt projektus, kas radīs jaunas darba vietas un piesaistīs papildu privātās investīcijas. |
|  | 3. Izteikt 44.3. apakšpunktu šādā redakcijā:  "44.3. komercdarbības mērķiem paredzēto ēku un to infrastruktūras attīstīšana, izņemot ēkas, kurās paredzēta izmitināšana (NACE kods I55);". | **Ekonomikas ministrija (31.01.2020. atzinums)**  Lūdzam precizēt projekta 3. punktu, aizstājot vārdus un skaitli “NACE kods I55” ar vārdiem un skaitli “NACE I sadaļa 55. nodaļa”. Lūdzam ņemt vērā Saimniecisko darbību statistiskās klasifikācijas (NACE) kodu veidošanas principu, kuru nosaka Eiropas Komisijas izstrādāto NACE pamatnostādņu 19. punkts. Tas paredz, ka sadaļas līmeņa kods (burts) netiek integrēts NACE kodā, kurš identificē nodaļu, grupu vai klasi. Piemēram, 55. nodaļa “Izmitināšana” identificēta ar kodu 55, bet I sadaļa, kurā šī nodaļa ietilpst, pašā kodā netiek identificēta. | **Ņemts vērā** | 6. Izteikt 44.3. apakšpunktu šādā redakcijā:  "44.3. komercdarbības mērķiem paredzēto ēku un to infrastruktūras attīstīšana, izņemot ēkas, kurās paredzēta izmitināšana (NACE I sadaļa 55. nodaļa);". |
|  | 4. Papildināt noteikumus ar 72. punktu šādā redakcijā:  "72. Valsts atbalsta piešķiršanas brīdis ir diena, kad sadarbības iestāde pieņem lēmumu par projekta iesnieguma apstiprināšanu vai izdod atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu." | **Finanšu ministrija (31.01.2020. atzinums)**  Lūdzam izteikt noteikumu projekta 4.punktu šādā redakcijā, ņemot vērā, ka 3.3.1.SAM projektu vērtēšanu veic ne tikai sadarbības iestāde, bet arī pašvaldības:  “Papildināt noteikumus ar 72. punktu šādā redakcijā: “72. Valsts atbalsta piešķiršanas brīdis ir diena, kad tiek pieņemts lēmums par projekta iesnieguma apstiprināšanu vai izdots atzinums par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.””. | **Ņemts vērā** | 8. Papildināt noteikumus ar 72. un 73. punktu šādā redakcijā:  "72. Valsts atbalsta piešķiršanas brīdis ir diena, kad tiek pieņemts lēmums par projekta iesnieguma apstiprināšanu vai izdots atzinums par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.  "73. Ja tiek konstatēts, ka piešķirtais valsts atbalsts kvalificējams kā nelikumīgs un valsts atbalsta saņēmējs ir pārkāpis Komisijas regulas Nr.  651/2014 vai Komisijas regulas Nr. 1407/2013 prasības, sadarbības iestāde valsts atbalsta saņēmējam uzliek par pienākumu atmaksāt sadarbības iestādei saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošana (turpmāk – Komisijas regula Nr. 794/2004) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas 794/2004 11. pantā noteikto procentu likmes piemērošanas metodi." |
|  | **Tieslietu ministrija (31.01.2020. atzinums)**  Ņemot vērā, ka ar noteikumu projekta 4. punktu noteikumi Nr. 593 papildināti ar 72. punktu, atbilstoši juridiskās tehnikas prasībai –, ja noteikumus papildina ar jaunu punktu nodaļas sākumā vai beigās (ja noteikumu ir sadalīti nodaļās), tad norāda arī nodaļu, kura tiek papildināta – norādīt, ka tiek papildināta noteikumu Nr. 593 V nodaļa. |
|  | Noteikumu projekts | **Latvijas Pašvaldību savienības (31.01.2020. atzinums)**  LPS neatbalsta grozījumus pēc būtības, jo tie ir pretrunā ar LPS un VARAM  2017. gada sarunās panākto vienošanos, ka VARAM virzīs uz Valdību jautājumu par virs-saistībām 2017. gada budžetā 27 milj. euro apmērā, lai varētu piešķirt finansējumu novadiem 28 projektiem (no 83 iesniegtiem projektiem), kuriem SAM 3.3.1. aktivitātes “Palielināt privāto investīciju apjomu nacionālas un reģionālas nozīmes centros, veicot ieguldījumus uzņēmējdarbībai nozīmīgā infrastruktūrā atbilstoši pašvaldības integrētajām attīstības programmām” 3.kārtā nepietika finansējums, lai gan tie atlasē atbilda visiem kritērijiem. Šī vienošanās netika izpildīta un projekti finansējumu nesaņēma. Virzītajos grozījumos paredzētā papildus nauda SAM 3.3.1. LPS ieskatā būtu jānovirza abām mērķu grupām:   * trešās atlases kārtas mērķa grupa no 89 pašvaldībām, kurām nepietika finansējums; * otrās atlases kārtas mērķa grupa, reģionālas nozīmes attīstības centru pašvaldības.   LPS rīcībā ir informācija, ka no 2017. gadā 28 atlasītiem projektiem, šobrīd ir aktualizēti un būtu izvērtējami fiansējuma saņemšanai šādi projekti:   1. “Uzņēmējdarbības attīstībai nepieciešamās infrastruktūras izveide Salaspils novadā" idejas koncepts tika saskaņots Reģionālās attīstības koordinācijas padomes 2016.gada 8.aprīļa sēdē, bet netika virzīts iesniegšanai CFLA nepietiekamā ERAF finansējuma dēļ. Projekta realizēšanai nepieciešamais ERAF finansējums ir 3 000 000 EUR. 2. “Jaunkūlu ielas infrastruktūras rekonstrukcija ražošanas zonas pieejamības uzlabošana Ādažu novadā”. Projekta realizēšanai nepieciešamais ERAF finansējums ir 1 600 000 EUR. 3. “Uzņēmējdarbības attīstībai nepieciešamās infrastruktūras izveide Rīgas ielā, Baložos Ķekavas novadā”. Projekta realizēšanai nepieciešamais ERAF finansējums 2 000 000,00 EUR. 4. “Uzņēmējdarbības attīstībai nepieciešamās infrastruktūras attīstība Rēzeknes novada Ozolaines pagastā, kas sevī ietver Pleikšņu Centra ceļa posmu pārbūvi” Projekta realizēšanai nepieciešamais ERAF finansējums 1 800 000,00 EUR. 5. “Uzņēmējdarbības attīstībai nepieciešamās infrastruktūras izveide Ieriķos, Amatas novadā”. Projekta realizēšanai nepieciešamais ERAF finansējums 1 200 000,00 EUR. | **Panākta vienošanās noteikumu projekta skaņošanas laikā**  VARAM skaidro, ka sarunās ar Latvijas Pašvaldību savienību (turpmāk – LPS) panāktā vienošanās tika pildīta un VARAM vairākkārt ir centusies atrast finansējumu 27 milj. *euro* apmērā 29 3.3.1. SAM priekšatlases projektu ideju konceptiem, kuri pēc būtības atbilda 2016. gada priekšatlases vērtēšanas kritērijiem, tomēr neierindojās starp efektīvākajiem 54 projektu ideju konceptiem un atbilstoši Ministru kabineta 2016. gada 1. jūnija rīkojumam Nr.314 “Par projektu ideju konceptu finansējuma apjomu un sasniedzamajiem iznākuma rādītājiem 3.3.1.SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk – MK rīkojums Nr.314) netika virzīti apstiprināšanai ERAF finansējuma nepietiekamības dēļ, jo VARAM:   1. uz Valdību virzīja jautājumu par papildu virssaistību piešķiršanu, lai varētu īstenot 3.3.1. SAM projektu ideju konceptus, bet šim jautājumam netika saņemts Valdības akcepts; 2. ES fondu vidusposma izvērtēšanas ietvaros VARAM 28.06.2019. pieteica vadošajai iestādei jautājumu par papildu finansējuma nepieciešamību SAM 3.3.1. ietvaros papildu projektu īstenošanai. Tomēr 11.10.2019. MK lēmumā (prot. Nr.47, 3§) papildu finansējums VARAM pieteiktajiem pasākumiem netika piešķirts; 3. vienlaikus VARAM ir radusi risinājumus esošā finansējuma ietvaros, proti, 2018. gadā pirms grozījumus izstrādes MK rīkojumā Nr.314[[7]](#footnote-8), lai apzinātu faktisko situāciju un noskaidrotu nākamo aiz svītras palikušo projektu ideju konceptu aktualitāti un gatavības pakāpi, VARAM 2018. gada pavasarī veica deviņu novadu pašvaldību (Ķekavas, Ādažu, Rucavas, Salacgrīvas, Vaiņodes, Aksnītes, Sējas, Amatas, Grobiņas) aptauju. Iepriekš minēto pašvaldību iesniegtie projektu ideju koncepti Reģionālās attīstības koordinācijas padomes 2016. gada 8. aprīļa sēdē tika saskaņoti, jo pēc būtības atbilda 3.3.1. SAM trešās atlases kārtas projektu ideju konceptu priekšatlases kritērijiem, bet netika virzīti tālāk projektu iesniegšanai CFLA nepietiekamā ERAF finansējuma dēļ. Piecas (Amata, Ādaži, Grobiņa, Ķekava, Vaiņode) no deviņām novadu pašvaldībām apliecināja, ka to projektu ideju koncepti joprojām ir aktuāli un ka tās ir gatavas iesniegt projektu iesniegumus CFLA kopumā par 3 884 736 *euro*. Attiecīgi MK rīkojuma Nr. 314 pielikums tika papildināts ar piecām novadu pašvaldībām (Amata, Ādaži, Grobiņa, Ķekava, Vaiņode) un to projektu ideju konceptiem, par kuriem projektu iesniegumus īstenošanai 3.3.1. SAM trešās atlases kārtas ietvaros attiecīgās pašvaldības bija gatavas iesniegt CFLA līdz 2018. gada beigām.   Papildu norādām, ka četri (Ādaži, Ķekava, Rēzekne, Amata) no pieciem LPS iebildumā norādītajiem pašvaldību projektu ideju konceptiem nemaz nepiedalījās 2016. gada rīkotajā 3.3.1. SAM trešās projektu atlases kārtas priekšatlasē. Savukārt Salaspils projekta idejas koncepts ierindojās 74. vietā. | - |
|  | Noteikumu projekts | **Tieslietu ministrija (31.01.2020. atzinums)**  Ņemot vērā, ka ar noteikumu projektu cita starpā paredzēti nosacījumi 3.3.1. specifiskā atbalsta mērķa snieguma rezerves finansējuma izmantošanai, kā arī šobrīd noteikumu Nr. 593 14. punkts pēc būtības paredz norādītajam specifiskā atbalsta mērķa atlases kārtās pieejamo Eiropas Reģionālās attīstības fonda finansējumu, lūdzam izvērtēt un skaidrot, vai ir aktuāli un nepieciešams noteikumos Nr. 593 saglabāt tiesību normas, kas saistās ar snieguma rezerves nosacījuma ierobežojumu, piemēram, minēto noteikumu 15. punktu, kas paredz plānoto finansējuma apmēru 3.1.1. specifiskā atbalsta mērķa atlases kārtām līdz 2018. gada 31. decembrim. Nepieciešamības gadījumā lūdzam precizēt noteikumu projektu. | **Ņemts vērā** | 3. Svītrot 15., 16. un 17. punktu. |
|  | **Finanšu ministrija (31.01.2020. atzinums)**  Lūdzam izvērtēt iespēju papildināt noteikumu projektu, paredzot svītrot MK noteikumu Nr. 593 15., 16. un 17.punktu ņemot vērā, ka ar MK 2019.gada 11.oktobra lēmumu tika atbalstīta 3.3.1.SAM snieguma rezerves finansējuma izmantošana 3.3.1.SAM ietvaros. |
|  | Noteikumu projekts | **Finanšu ministrija (31.01.2020. atzinums)**  Lūdzam pārskatīt MK noteikumu Nr.593[[8]](#footnote-9) 42.punktu, kas nosaka projekta neattiecināmās izmaksas, ar mērķi samazināt negatīvo ietekmi uz vispārējās valdības budžetu, ņemot vērā ierobežotās finansējuma iespējas neattiecināmo izmaksu segšanai, kā arī līdz šim FM pausto viedokli neattiecināmo izmaksu ierobežošanai un FM 2019.gada 19.jūnija vēstulē[[9]](#footnote-10) norādīto, ka neattiecināmo izmaksu nepieļaušanas/ierobežošanas princips attiecas arī uz turpmākiem investīciju plāniem. Atbilstoši lūdzam precizēt arī anotāciju. | **Panākta vienošanās noteikumu projekta skaņošanas laikā**  Vēršam uzmanību, ka VARAM savas kompetences ietvaros atbilstoši Finanšu ministrijas aicinājumam jau 2019. gada vasarā izskatīja un izvērtēja neattiecināmās izmaksas specifisko atbalsta mērķos, tai skaitā 3.3.1. SAM un pauda viedokli[[10]](#footnote-11), ka neattiecināmo izmaksu izslēgšana no projektiem nav pieļaujama tajos specifiskajos atbalsta mērķos, kuros neattiecināmās izmaksas ir tieši saistītas ar projektu un ir nepieciešamas mērķa sasniegšanai. VARAM pauda arī viedokli, ka liela daļa projektu neattiecināmās izmaksas VARAM specifisko atbalsta mērķu ietvaros, tai skaitā 3.3.1. SAM, pēc būtības ir uzskatāmas par projektu attiecināmajām izmaksām, un tās ir nepieciešamas projektu mērķu sasniegšanai un objektu nodošanai ekspluatācijā. Piemēram:   * neattiecināmās izmaksas veidojas, attiecināmajām izmaksām pārsniedzot attiecināmo izmaksu apmēru ierobežojumus, kas noteikti attiecīgajos Ministru kabineta noteikumos par specifiskā atbalsta mērķa īstenošanu un Finanšu ministrijas izstrādātajās vadlīnijās par attiecināmo un neattiecināmo izmaksu noteikšanu 2014.-2020. gada plānošanas periodā; * neattiecināmās izmaksas veidojas rodoties attiecināmo izmaksu sadārdzinājumam.   Attiecīgi noteikumu 68. punkts, kas regulē neattiecināmās izmaksas, netiek mainīts. | - |
|  | Noteikumu projekts | **Finanšu ministrija (31.01.2020. atzinums)**  Ievērojot, ka komercdarbības atbalsts MK noteikumu Nr.593 ietvaros tiek sniegts saskaņā ar  Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014), kā arī Komisijas 2013.gada 18.decembra Regulu (ES) Nr.1407/2013 par Līguma par ES darbību 107. un 108.panta piemērošanu *de minimis* atbalstam (turpmāk – Komisijas regula Nr. 1407/2013) un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), lūdzam papildināt noteikumu projektu ar punktu, kas nosaka, ka gadījumos, ja CFLA kā sadarbības iestāde konstatēs, ka piešķirtais atbalsts kvalificējams kā nelikumīgs, proti, konstatēs, ka komercdarbības atbalsta saņēmējs ir pārkāpis  Komisijas regulas Nr. 651/2014 vai Komisijas regulas Nr. 1407/2013 prasības, tā uzliks par pienākumu atbalsta saņēmējam atmaksāt sadarbības iestādei saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. | **Ņemts vērā** | 8. Papildināt noteikumus ar 72. un 73. punktu šādā redakcijā:  "72. Valsts atbalsta piešķiršanas brīdis ir diena, kad tiek pieņemts lēmums par projekta iesnieguma apstiprināšanu vai izdots atzinums par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.  "73. Ja tiek konstatēts, ka piešķirtais valsts atbalsts kvalificējams kā nelikumīgs un valsts atbalsta saņēmējs ir pārkāpis Komisijas regulas Nr.  651/2014 vai Komisijas regulas Nr. 1407/2013 prasības, sadarbības iestāde valsts atbalsta saņēmējam uzliek par pienākumu atmaksāt sadarbības iestādei saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošana (turpmāk – Komisijas regula Nr. 794/2004) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas 794/2004 11. pantā noteikto procentu likmes piemērošanas metodi." |
|  | Noteikumu projekts | **Finanšu ministrija (31.01.2020. atzinums)**  Ievērojot, ka *de minimis* atbalsta uzskaitei tiek piemēroti MK noteikumi Nr.715[[11]](#footnote-12), kas attiecināmi arī uz *de minimis* atbalsta uzskaiti lauksaimniecības un zivsaimniecības jomā, lūdzam papildināt noteikumu projektu ar jaunu punktu, kas paredz precizēt MK noteikumu Nr.593 65.punktu, ietverot korektu atsauci uz piemērojamo normatīvo aktu. | **Ņemts vērā** | 7. Izteikt 65. punktu šādā redakcijā:  "65.  *De minimis* atbalsta uzskaiti veic saskaņā ar normatīvo aktu par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem." |
|  | Noteikumu projekts | **Finanšu ministrija (31.01.2020. atzinums)**  Ievērojot, ka komercdarbības atbalsts MK noteikumu Nr.593 ietvaros tiek sniegts vispārējas tautsaimnieciskas nozīmes pakalpojumu sniedzējiem, ievērojot Eiropas Komisijas 2011.gada 20.decembra lēmuma Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – EK lēmums Nr.2012/21/ES) nosacījumus un pamatojoties uz noslēgtu pilnvarojuma aktu (vai aktiem) par vispārējas tautsaimnieciskas nozīmes pakalpojumu sniegšanu, lūdzam papildināt noteikumu projektu ar jaunu punktu/punktiem, kas paredzētu finansējuma saņēmēja pienākumu iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas nodrošina EK lēmuma Nr.2012/21/ES 6.pantā noteikto pārmērīgas kompensācijas kontroli. Vienlaikus lūdzam anotācijā ietvert skaidrojumu par to, ka finansējuma saņēmējs sadarbībā ar vispārējas tautsaimnieciskas nozīmes pakalpojuma pilnvarojuma uzlicēju nodrošina EK lēmuma Nr.2012/21/ES 6.pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar EK lēmuma Nr. 2012/21/ES 8.pantā noteikto, tostarp pieejamību Eiropas Savienības fondu un Kohēzijas fonda vadībā un kontrolē iesaistītajām iestādēm. | **Ņemts vērā**  Vienlaikus norādām, ka MK noteikumos Nr. 593 jau ir atsauce uz Eiropas Komisijas 2011. gada 20. decembra Lēmumu Nr. 2012/21/ES *par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi*, kas arī ietver to, ka projekta iesniedzējam jānodrošina Eiropas Komisijas 2011. gada 20. decembra lēmuma Nr. 2012/21/ES  6. pantā noteikto pārmērīgas kompensācijas kontroli. | 4. Papildināt noteikumus ar 32.3 punktu šādā redakcijā:  "32.3 Ja projektu īsteno atbilstoši šo noteikumu 19.1.2. apakšpunktam, projekta iesniedzējs iesniedz sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas nodrošina Eiropas Komisijas 2011. gada 20. decembra lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) par Līguma par Eiropas Savienības darbību [106. panta](https://likumi.lv/ta/id/277959#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi 6. pantā noteikto pārmērīgas kompensācijas kontroli." |
|  | Noteikumu projekts | **Finanšu ministrija (27.02.2020. atzinums)**  Lūdzam papildināt noteikumu projektu ar jaunu punktu, kas paredz papildināt MK noteikumu Nr.593 42.punktu ar nosacījumu, ka gadījumos, kad atbalstu sniedz saskaņā ar Eiropas Komisijas 2011.gada 20.decembra lēmumu *par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* (turpmāk – EK lēmums), pilnvarojuma uzlicējam un atbalsta saņēmējam ir pienākums nodrošināt dokumentācijas glabāšanu atbilstoši EK lēmuma 8.pantā norādītajam. | **Ņemts vērā** | 5. Papildināt 42. punktu ar trešo teikumu šādā redakcijā:  "Ja valsts atbalstu sniedz saskaņā ar Eiropas Komisijas 2011. gada 20. decembra lēmumu Nr. [2012/21/ES](http://eur-lex.europa.eu/eli/dec/2012/21/oj/?locale=LV) par Līguma par Eiropas Savienības darbību [106. panta](https://likumi.lv/ta/id/277959#p106) 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, valsts atbalsta saņēmējs un vispārējas tautsaimnieciskas nozīmes pakalpojuma pilnvarojuma uzlicējs nodrošina šī lēmuma 8. pantā noteikto informācijas pieejamību." |
|  | Anotācija | **Finanšu ministrija (31.01.2020. atzinums)**  Lūdzam papildināt anotāciju ar informāciju par noteikumu projekta ietekmi uz DP 3.prioritārā virziena “Mazo un vidējo komersantu konkurētspēja” intervences kodiem, proti, 3.3.1.SAM Eiropas Reģionālās attīstības fonda finansējuma sadalījumu pa intervences kodiem. | **Ņemts vērā** | Skat. precizēto anotāciju. |
|  | Anotācija | **Finanšu ministrija (31.01.2020. atzinums)**  Lūdzam papildināt anotāciju ar informāciju par papildus piešķirtā finansējuma novirzīšanas mehānismu, skaidrojot, kurām reģionālo attīstības centru pašvaldībām un pēc kādiem kritērijiem un apsvērumiem tiks novirzīts papildu finansējums. | **Ņemts vērā** | Skat. precizēto anotāciju. |
|  | Anotācija | **Tieslietu ministrija (31.01.2020. atzinums)**  Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ja ar noteikumu projektu ir paredzēts ieviest vai pārņemt prasības, kas izriet no noteikumu projekta anotācijas I sadaļas 2. punktā norādītajiem Eiropas Savienības tiesību aktiem – regulām un lēmuma – saistībā ar noteikumu projekta 4. punktā paredzēto grozījumu, lūdzam saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 55. un 56. punktu aizpildīt noteikumu projekta anotācijas V sadaļas 1. punktu un 1. tabulu (uzskatām, ka, piemēram, ar noteikumu projekta 4. punktu varētu būt ieviesta prasība, kas izriet no Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam 3. panta 4. punkta). | **Ņemts vērā**  Vienlaikus skaidrojam, ka Komisijas 2013. gada 18. decembra Regulas (ES) Nr. 1407/2013 *par Līguma par Eiropas Savienības darbību 107. un 108. panta piemērošanu de minimis atbalstam* 3. panta 4. punkts tika ieviests pilnībā, kad 2015. gada 13. oktobrī tika apstiprināti MK noteikumi Nr. 593. | Skat. precizēto anotāciju. |

Atbildīgā amatpersona

Evija Bistere

|  |
| --- |
| (par projektu atbildīgās amatpersonas vārds un uzvārds) |
| Vides aizsardzības un reģionālās attīstības ministrijas Investīciju politikas departamenta direktora vietniece reģionālo un informācijas un komunikācijas tehnoloģiju investīciju jautājumos |
| (amats) |
| tālr., fakss: 66016714 |
| (tālruņa un faksa numurs) |
| [evija.bistere@varam.gov.lv](mailto:evija.bistere@varam.gov.lv) |
| (e-pasta adrese) |

02.03.2020 15:55

4668

L. Dorbe 66016767

[liene.dorbe@varam.gov.lv](mailto:liene.dorbe@varam.gov.lv)

1. MK 2019.gada 11.oktobra sēdes protokollēmums (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu””. [↑](#footnote-ref-2)
2. MK 2019.gada 11.oktobra sēdes protokollēmums (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu””. [↑](#footnote-ref-3)
3. MK 2019.gada 11.oktobra sēdes protokollēmums (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu””. [↑](#footnote-ref-4)
4. MK 2019.gada 11.oktobra sēdes protokollēmums (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu””. [↑](#footnote-ref-5)
5. MK 2019.gada 11.oktobra sēdes protokollēmums (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu””. [↑](#footnote-ref-6)
6. MK 2019.gada 11.oktobra sēdes protokollēmums (prot. Nr.47 3.§) “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu””. [↑](#footnote-ref-7)
7. Ministru kabineta 2018. gada 24. jūlija rīkojums Nr. 353 "Grozījumi Ministru kabineta 2016. gada 1. jūnija rīkojumā Nr. 314 "Par projektu ideju konceptu finansējuma apjomu un sasniedzamajiem iznākuma rādītājiem 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" ietvaros"". [↑](#footnote-ref-8)
8. MK 2015.gada 13.oktobra noteikumi Nr.593 “Darbības programmas “Izaugsme un nodarbinātība” 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” [↑](#footnote-ref-9)
9. 2019.gada 19.jūnija vēstule Nr.5.1-24/21/2846 “Par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.–2020.gada plānošanas perioda īstenošanā”. [↑](#footnote-ref-10)
10. VARAM 2019. gada 28. jūnija vēstule Nr. 4-4/6228 “Par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.-2020. gada plānošanas perioda īstenošanā” un VARAM 2019. gada 15. augusta vēstule Nr. 4-4/7795 “Par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.-2020. gada plānošanas perioda īstenošanā”. [↑](#footnote-ref-11)
11. MK 2018.gada 21.novembra noteikumi Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”. [↑](#footnote-ref-12)